मोमबत्ती की रोशनी में होते हैं हीरे के लाखों टुकड़े  
जनाब, आपके आंखों के सामने पलक झपकते ही मोमबत्ती की रोशनी में हीरों के लाखों टुकड़े बनते हैं और फिर गुम हो जाते हैं।
मोमबत्ती की टिमटिमाती रोशनी का मोल जानते हैं आप? जनाब, आपके आंखों के सामने पलक झपकते ही मोमबत्ती की रोशनी में हीरों के लाखों टुकड़े बनते हैं और फिर गुम हो जाते हैं। सेंट एंड्रूज विश्वविद्यालय के अनुसंधानकर्ताओं ने पाया कि जलती मोमबत्ती से हर सेंकेंड हीरों के डेढ़ लाख नैनोकण बनते हैं।  अध्ययन को अंजाम देने वाले दल के अगुवा प्रो. वूझोंग झाउ ने कहा कि अगर इन कणों को निकालने का तरीका ढूंढ निकाला जाए तो हीरों को बनाने की नई पद्धति बन सकती है।  'डेली टेलीग्राफ' की खबर में उन्होंने कहा, दुर्भाग्यपूर्ण ढंग से इस प्रक्रिया में हीरे के कण जल जाते हैं ओर कार्बन डाईऑक्साइड बन जाते हैं। उन्होंने कहा, लेकिन मेरे अध्ययन से मोमबत्ती की रोशनी को देखने के नजरिये में फर्क आएगा।